turjo4nis/wikipedia-bn-dump-20250701 huggingface dataset:
ভারতের সাধারণ নির্বাচন, ১৯৪৫

সাধারণ নির্বাচন ১৯৪৫, ব্রিটিশ ভারতে কেন্দ্রীয় বিধানসভা পরিষদ ও রাজ্য পরিষদের সদস্য নির্বাচনের জন্য অনুষ্ঠিত হয়েছিল। নির্বাচনে ভারতীয় জাতীয় কংগ্রেস ১০২টি নির্বাচনী আসনের মধ্যে ৫৯টি আসন লাভ করেছিল। মুসলিম লীগ মুসলিম অধ্যুষিত সকল আসন লাভ করেছিল কিন্তু বাকী আসনে ব্যর্থ হয়েছিল। বাকী ১৩টি আসনের মধ্যে; ৮টি আসন ইউরোপীয়রা, ৩টি সতন্ত্র প্রার্থী এবং ২টি আসন পাঞ্জাবের শিখ অধ্যুষিত আকালি প্রার্থীরা পেয়েছিল। নির্বাচন ভারত সরকারের ১৯১৯ ধারা অনুসারে অনুষ্ঠিত হয়েছিল। সরকারের ১৯৩৫ ধারা অনুসারে অল ইন্ডিয়া ফেডারেশনের ঘোষণা ছিল কিন্তু দেশীয় রাজ্যগুলো এতে অস্বীকৃতি জানানোয় ১৯৩৫ ধারায় নির্বাচন অনুষ্ঠান সম্ভব হয়নি। ফলে ৩৭৫ জন সদস্য নির্বাচিত করার চেয়ে ১০২টি আসনই পূর্ন করা হয়।

ফলাফল

কেন্দ্রীয় আইনপরিষদ

তথ্যসূত্র 

১৯৪৫-এ ভারতে নির্বাচন
ব্রিটিশ ভারতের সাধারণ নির্বাচন
আবদুর রব (দ্ব্যর্থতা নিরসন)

আবদুর রব বলতে বোঝানো যেতে পারে:

 আবদুর রব (চাঁদপুরের রাজনীতিবিদ) –চাঁদপুর-৫ আসনের সাবেক সংসদ সদস্য।
 আবদুর রব (বরিশালের রাজনীতিবিদ) –বাকেরগঞ্জ-১৩ আসনের সাবেক সংসদ সদস্য।
 আবদুর রব (শিক্ষাবিদ) –ঢাকা বিশ্ববিদ্যালয়ের ভূগোল ও পরিবেশ বিভাগের প্রাক্তন বিভাগীয় প্রধান এবং বাংলাদেশ রেড ক্রিসেন্ট সোসাইটির প্রাক্তন চেয়ারম্যান।

আরও দেখুন 

 আবদুর রব মিঞা –চাঁদপুর জেলার রাজনীতিবিদ।
 মোহাম্মদ আবদুর রব –বাংলাদেশের স্বাধীনতা যুদ্ধের বীর উত্তম খেতাবপ্রাপ্ত মুক্তিযুদ্ধা।
 আ. স. ম. আবদুর রব –বাংলাদেশী রাজনীতিবদি। জাতীয় সমাজতান্ত্রীক দল (জাসদ) এর নেতা।
 আবদুর রব জৌনপুরী –একজন আলেম ও ধর্মপ্রচারক ছিলেন।
 আব্দুর রব বগা মিয়া –বাংলাদেশ আওয়ামী লীগের রাজনীতিবিদ।
 আব্দুর রব চৌধুরী –লক্ষ্মীপুর-৪ আসনের সংসদ সদস্য ছিলেন।
 সৈয়দ আব্দুর রব –একজন বাঙালি সমাজ সেবক ও সাংবাদিক ছিলেন।
 আবদুর রব সেরনিয়াবাত –বাংলাদেশের রাজনীতিবিদ এবং প্রাক্তন ভূমি প্রশাসন, ভূমি সংস্কার ও ভূমি রাজস্ব ও বন্যানিয়ন্ত্রণ, পানিসম্পদ ও বিদ্যুৎ মন্ত্রী।

আরবি পুরুষবাচক প্রদত্ত নাম
পুরুষবাচক প্রদত্ত নাম
আশুতোষ সংগ্রহশালা

আশুতোষ সংগ্রহশালা বা আশুতোষ মিউজিয়াম অফ ইন্ডিয়ান আর্ট হল কলকাতা বিশ্ববিদ্যালয়ের অধীনস্থ একটি শিল্প সংগ্রহশালা। এটি বিশ্ববিদ্যালয়ের প্রধান শিক্ষাপ্রাঙ্গণ আশুতোষ শিক্ষাপ্রাঙ্গণে (কলেজ স্ট্রিট ক্যাম্পাস) অবস্থিত। এই সংগ্রহশালাটি ১৯৩৭ সালে চালু হয়। এটিই ভারতের প্রথম কোনো বিশ্ববিদ্যালয়ের অধীনস্থ সরকারি জাদুঘর। সংগ্রহশালাটি বিশ্ববিদ্যালয়ের প্রাক্তন উপাচার্য স্যার আশুতোষ মুখোপাধ্যায়ের নামাঙ্কিত। তিনি পরপর চারটি দ্বিবার্ষিক মেয়াদে (১৯০৬-১৯১৪) এবং তারপর পঞ্চম দ্বিবার্ষিক মেয়াদে (১৯২১-২৩) কলকাতা বিশ্ববিদ্যালয়ের উপাচার্য হন। এই সংগ্রহশালার উদ্দেশ্য বিভিন্ন যুগের ভারতীয় শিল্পসামগ্রী সংগ্রহ ও সংরক্ষণ করা। বঙ্গীয় শিল্প ঘরানার প্রতি এখানে বিশেষ গুরুত্ব দেওয়া হয়।

তথ্যসূত্র

বহিঃসংযোগ 

কলকাতা বিশ্ববিদ্যালয়
কলকাতার জাদুঘর
১৯৩৭-এ ভারতে প্রতিষ্ঠিত
১৯৩৭-এ প্রতিষ্ঠিত জাদুঘর
কুরআনবাদী

কুরআনবাদী বা আহলে কুরআন হলো ইসলাম ধর্মের অনুসারীদের মধ্যে যারা শুধুমাত্র কুরআনকে ইসলাম ধর্মের বিধান ও আইন হিসাবে মানে ও বিশ্বাস করে।  তারা অবশ্য "কুরআন ওনলি" বলেও নিজেদের পরিচয় দেয়। তারা হাদিস, ইজমা ইত্যাদিকে ইসলামের বিধান ও আইন হিসাবে মানে না। তাদের যুক্তি হল, কুরআন হলো পুর্নাঙ্গ ও সুবিস্তারিত গ্রন্থ; তাই কুরআনের কোন ব্যাখ্যার দরকার নেই এবং তাদের মতে, ইসলামের নবী কুরআন ছাড়া অন্য কিছুর অনুসরণ করতেন না। তাই কুরআন অনুসরণ করলেই তাকে অনুসরণ করা হয়ে যায়। মূলধারার সকল ইসলামপন্থীদের মতে, এই মতবাদটি একটি ভ্রান্ত মতবাদ এবং এতে বিশ্বাস করা ব্যক্তি ইসলাম থেকে বের হয়ে যাবে।

সমালোচনা
প্রধানত সুন্নীরা কুরআনবাদীদের সমালোচনা করে থাকে। তাদের বিপক্ষে সুন্নী মুসলিমরা একটি হাদীস উল্লেখ করে যেখানে বলা হয়েছে,

আরও দেখুন
 হাদিসবাদ

তথ্যসূত্র

বহিঃসংযোগ 
 19.org
 International Quranic Center -English
 Quranic.org
 Quran-Islam.org
 Quranix.net  A website with various English translations of the Quran
 The Message of Islam / For People Who Think
 Tolu-e-Islam
  A popular Quranist website with a forum of sizable membership.

কুরআন
ইসলামি পরিভাষা
ইসলামের শাখা
তুরস্কে ইসলাম
মোহরকুঞ্জ

মোহরকুঞ্জ (আগেকার নাম: সিটিজেন্স পার্ক) হল কলকাতার একটি সরকারি শহরাঞ্চলীয় উদ্যান। ক্যাথিড্রাল রোডে ভিক্টোরিয়া মেমোরিয়াল হলের পাশে নন্দনের উল্টোদিকে এই উদ্যানটি অবস্থিত। ২০০৫ সালে কলকাতা পৌরসংস্থা এই উদ্যানটি তৈরি করে এবং সিটিজেন্স পার্ক নামে উদ্বোধন করে। ২০০৭ সালে পৌরসংস্থার তরফ থেকে প্রথিতযশা রবীন্দ্রসংগীত-শিল্পী কণিকা বন্দ্যোপাধ্যায়ের নামানুসারে এই উদ্যানের নামকরণ করা হয় "মোহরকুঞ্জ" (কণিকা বন্দ্যোপাধ্যায়ের ডাকনাম ছিল মোহর)। উদ্যানটি তৈরি করতে মোট ৬৪ লক্ষ টাকা খরচ হয়েছিল। উদ্যানে একটি সাঙ্গীতিক ঝরনা ও ফুলের বাগান আছে। এছাড়া সাংস্কৃতিক অনুষ্ঠানের জন্য এখানে একটি মুক্ত মঞ্চও আছে।

তথ্যসূত্র 

কলকাতার উদ্যান
কলকাতার দর্শনীয় স্থান
মধুসূদন মঞ্চ

মধুসূদন মঞ্চ হল ভারতের পশ্চিমবঙ্গ রাজ্যের রাজধানী কলকাতা শহরের ঢাকুরিয়া অঞ্চলে অবস্থিত একটি প্রেক্ষাগৃহ। এটি বাঙালি কবি মাইকেল মধুসূদন দত্তের নামে নামাঙ্কিত। প্রেক্ষাগৃহটি নিয়ন্ত্রণ ও পরিচালনা করে পশ্চিমবঙ্গ সরকারের তথ্য ও সংস্কৃতি মন্ত্রক। এই প্রেক্ষাগৃহটিতে নিয়মিত নাট্যানুষ্ঠান আয়োজিত হয়। ১৯৯৫ সালের ১২ অক্টোবর পশ্চিমবঙ্গের তৎকালীন মুখ্যমন্ত্রী জ্যোতি বসু এই প্রেক্ষাগৃহটি উদ্বোধন করেন।

তথ্যসূত্র 

বাংলা নাটক
কলকাতার সংস্কৃতি
কলকাতার ভবন ও স্থাপনা
কলকাতার নাট্যমঞ্চ
বাঙালি নাট্যশালা
মাইকেল মধুসূদন দত্তের স্মারক
গিরিশ মঞ্চ

গিরিশ মঞ্চ হল কলকাতার বাগবাজার অঞ্চলের একটি নাট্যমঞ্চ। ১৯৮৬ সালের ১ জুলাই পশ্চিমবঙ্গের তৎকালীন মুখ্যমন্ত্রী জ্যোতি বসু এই মঞ্চটির উদ্বোধন করেন। মঞ্চটি নামকরণ হয়েছে নাট্যকার গিরিশচন্দ্র ঘোষের নামে।
 
মঞ্চের নকশা করা হয়েছিল পূর্ত দফতরের পক্ষ থেকে। এই দফতরই মঞ্চের রক্ষণাবেক্ষণের দায়িত্বে আছে। মঞ্চটি পশ্চিমবঙ্গ সরকারের তথ্য ও সংস্কৃতি দফতরের নিয়ন্ত্রণাধীন। বিভিন্ন নাট্যগোষ্ঠী নিয়মিত এই মঞ্চটি ব্যবহার করে। গিরিশ মঞ্চ কলকাতার অন্যতম ব্যস্ত নাট্যমঞ্চ।

তথ্যসূত্র 

বাংলা নাটক
বাঙালি সংস্কৃতি
কলকাতার সংস্কৃতি
কলকাতার দর্শনীয় স্থান
কলকাতার ভবন ও স্থাপনা
গিরিশচন্দ্র ঘোষের নামাঙ্কিত স্মারক
বাঙালি নাট্যশালা
লাদাখ স্বায়ত্তশাসিত পার্বত্য উন্নয়ন পরিষদ, লেহ

লাদাখ স্বায়ত্ত্বশাসিত পার্বত্য উন্নয়ন পরিষদ, লেহ একটি স্বায়ত্ত্বশাসিত পার্বত্য পরিষদ যা ভারতের জম্মু ও কাশ্মীর রাজ্যের লেহ জেলার প্রশাসনের দায়িত্বে রয়েছে।

ইতিহাস 

জম্মু ও কাশ্মীর রাজ্যের অন্যান্য জেলাগুলির মানুষের ধর্ম ও সংস্কৃতির বিভিন্নতার কারণে লাদাখের জনগণের দাবীতে ১৯৯৩ খ্রিষ্টাব্দের অক্টোবর মাসে ভারত সরকার ও জম্মু ও কাশ্মীর সরকার লাদাখকে এক স্বায়ত্ত্বশাসিত অঞ্চলের মর্যাদা দিতে সম্মত হয়। এই সিদ্ধান্তের ফলে লাদাখ স্বায়ত্ত্বশাসিত পার্বত্য উন্নয়ন পরিষদ আইন, ১৯৯৫ তৈরী হয়। এই আইনের বলে ১৯৯৫ খ্রিষ্টাব্দের ২৮শে আগস্ট নির্বাচনের মাধ্যমে লাদাখ স্বায়ত্ত্বশাসিত পার্বত্য উন্নয়ন পরিষদ, লেহ তৈরী হয় এবং ৩রা সেপ্টেম্বর উদ্বোধনী সভা হয়। ২০০৩ খ্রিষ্টাব্দে লেহ জেলা থেকে কার্গিল জেলাকে পৃথক করে তাকে লাদাখ স্বায়ত্ত্বশাসিত পার্বত্য উন্নয়ন পরিষদ, কার্গিল নামে অপর একটি স্বায়ত্ত্বশাসিত পার্বত্য পরিষদের অধীনে নিয়ে যাওয়া হয়।

গঠনতন্ত্র 

এই পরিষদ ৩০ জন উপদেষ্টা বা কাউন্সিলর নিয়ে গঠিত, যাঁদের মধ্যে ২৬ জন নির্বাচিত ও ৪ জন মনোনীত সদস্য।  এই পরিষদের কার্যনির্বাহী বিভাগ একজন মুখ্য কার্যনির্বাহী উপদেষ্টা ও চারজন কার্যনির্বাহী উপদেষ্টা নিয়ে গঠিত। মুখ্য কার্যনির্বাহী উপদেষ্টাই পরিষদের সভাপতি ও লেহ জেলার ভারপ্রাপ্ত ডেপুটি কমিশনার।

তথ্যসূত্র 

লাদাখ সরকার
ভারতের স্বায়ত্তশাসিত অঞ্চল
১৯৯৫-এ প্রতিষ্ঠিত রাষ্ট্র ও অঞ্চল
লেহ জেলা
লাদাখ স্বায়ত্তশাসিত পার্বত্য উন্নয়ন পরিষদ, কার্গিল

লাদাখ স্বায়ত্ত্বশাসিত পার্বত্য উন্নয়ন পরিষদ, কার্গিল একটি স্বায়ত্ত্বশাসিত পার্বত্য পরিষদ যা লাদাখের কার্গিল জেলার প্রশাসনের দায়িত্বে রয়েছে।

ইতিহাস 

১৯৯৫ খ্রিষ্টাব্দে লেহ জেলার প্রশাসনিক দায়িত্ব লাদাখ স্বায়ত্ত্বশাসিত পার্বত্য উন্নয়ন পরিষদ, লেহ নামক স্বায়ত্ত্বশাসিত পার্বত্য পরিষদের ওপর ন্যস্ত করা হয়। ২০০৩ খ্রিষ্টাব্দে লেহ জেলা থেকে কার্গিল জেলাকে পৃথক করে মুফতি মহম্মদ সঈদের মুখ্যমন্ত্রীত্বে জম্মু ও কাশ্মীর সরকার কার্গিল জেলার জন্য লাদাখ স্বায়ত্ত্বশাসিত পার্বত্য উন্নয়ন পরিষদ, কার্গিল গঠন করার সিদ্ধান্ত নেন। এই সিদ্ধান্তের ফলে ২০০৩ খ্রিষ্টাব্দের জুলাই মাসে এই পরিষদ তৈরী হয়।

গঠনতন্ত্র 

এই পরিষদ ৩০ জন উপদেষ্টা বা কাউন্সিলর নিয়ে গঠিত, যাঁদের মধ্যে ২৬ জন নির্বাচিত ও ৪ জন মনোনীত সদস্য।  এই পরিষদের কার্যনির্বাহী বিভাগ একজন মুখ্য কার্যনির্বাহী উপদেষ্টা ও চারজন কার্যনির্বাহী উপদেষ্টা নিয়ে গঠিত। মুখ্য কার্যনির্বাহী উপদেষ্টাই পরিষদের সভাপতি ও কার্গিল জেলার ভারপ্রাপ্ত ডেপুটি কমিশনার।

দল অনুযায়ী কাউন্সিলরগণ 

জে কে এন সি - ১
ভারতীয় জাতীয় কংগ্রেস - ৫
নির্দলীয় - ৮
পিডিপি - ২
বিজেপি - ১০
মনোনীত - ৪

কার্যনির্বাহী পরিষদ
কার্যনির্বাহী পরিষদ দের বিভিন্ন পদাধিকারীরা হলেন:

 ফেরজ আহমেদ খান - মুখ্য কার্যনির্বাহী উপদেষ্টা
 সৈয়দ মুজতাবা - সমাজকল্যাণ, উদ্যানপালন, হ্যান্ডলুম এবং প্রাণী ও ভেড়া পশুপালনের কার্যনির্বাহী কাউন্সিলর
 সৈয়দ আবাস রাজভি - সড়ক ও বিল্ডিং, মেকানিক্যাল, খাদ্য নাগরিক সরবরাহ, শিল্প, বাণিজ্য, সমবায়, মৎস্য ও তথ্যের কার্যনির্বাহী কাউন্সিলর
 পাঞ্চক টাশি - পল্লী উন্নয়ন, স্থানীয় সরকার, পর্যটন, হস্তশিল্প এবং জান্সকার বিষয়ের কার্যনির্বাহী কাউন্সিলর
 মোহম্মদ আলী চন্দন - স্বাস্থ্য, রাজস্ব, কৃষি, সংরক্ষণ, বনজ, বন্যজীবন এবং শিল্প প্রশিক্ষণ প্রতিষ্ঠানের কার্যনির্বাহী কাউন্সিলর
 বশির-উল-হক চৌধুরী - প্রধান নির্বাহী কর্মকর্তা / জেলা শাসক

তথ্যসূত্র 

লাদাখ সরকার
২০০৩-এ জম্মু ও কাশ্মীরে প্রতিষ্ঠিত
ভারতের স্বায়ত্তশাসিত অঞ্চল
কার্গিল জেলা
ব্যঙ্গচিত্র

কার্টুন বা ব্যঙ্গচিত্র () একধরনের দ্বি-মাত্রিক চিত্রকলা যা কাগজে অঙ্কন করার মাধ্যমে প্রদর্শন করা হয়। বিভিন্ন ও বিচিত্রমূখী পন্থায় ব্যঙ্গচিত্র শব্দটি ব্যবহৃত হতে পারে। সংবাদপত্র অথবা সাময়িকীতে স্বল্পবাক্যে অথবা বাক্যবিহীন অবস্থায় ব্যঙ্গচিত্র দর্শক-পাঠকদের কাছে উপস্থাপন করা হয়ে থাকে। অঙ্কিত চিত্রের পাশাপাশি শব্দ প্রয়োগের মাধ্যমে তামাশা, উপহাস কিংবা সরস উক্তি প্রদর্শন করা হয়। এছাড়াও, অনেকগুলো কার্টুনকে একত্রিত করার মাধ্যমে অ্যানিমেশন চলচ্চিত্র নির্মাণ করা হয়।

যিনি ব্যঙ্গচিত্র অঙ্কন করেন, তিনি কার্টুনিস্ট নামে পরিচিত। বিখ্যাত ইতালীয় চিত্রশিল্পী রাফায়েল, লিওনার্দো দ্য ভিঞ্চি বিখ্যাত কার্টুনিস্ট হিসেবে বৈশ্বিকভাবে পরিচিত ব্যক্তিত্ব। বাংলাদেশে দৈনিক প্রথম আলো’র শিশির, ইত্তেফাকের রণবী শীর্ষস্থানে রয়েছেন। আন্তর্জাতিক কার্টুন পত্রিকা টুনস ম্যাগ দৈনিক রাজনৈতিক এবং রম্য কার্টুন প্রকাশ করে থাকে। প্রতি বছর আন্তর্জাতিক কার্টুন প্রতিযোগিতা এবং প্রদর্শনীর আয়োজন করে থাকে।

ইতিহাস 

মধ্য যুগে অর্থাৎ ১৪শ থেকে ১৭শ শতকের রেনেসাঁয় ইতালিতে দেয়াল সুসজ্জিতকরণে চিত্রকরদের দলবদ্ধ হয়ে কাজ করার সময়ে আলাদা কাগজে স্কেচের মাধ্যেম নির্দেশনা দেয়া হতো। এ স্কেচগুলো কার্টোনি নামে পরিচিত ছিল, যা থেকে কার্টুন শব্দের উৎপত্তি হয়েছে। ১৮৪০-এর দশক থেকে এ শব্দটি ব্যবহৃত হয়ে আসছে। ইংরেজি সাময়িকী পাঞ্চ প্রথমবারের মতো ব্যঙ্গচিত্র প্রকাশ করে, যাতে লন্ডনের দালান-কোঠার মজাদার চিত্র তুলে ধরে। এরপর থেকেই কার্টুনে চিত্রকর্মকে মজাদার ও দৃষ্টিতে আবদ্ধ করার জন্য উপস্থাপনা শুরু হয়। ঊনবিংশ শতকে এসে সাময়িকী ও সংবাদপত্রে ব্যবহার হতে শুরু করে। বিংশ শতকের শুরুতে গল্পচ্ছলে ও অ্যানিমেশন চলচ্চিত্রে ব্যঙ্গচিত্রের ব্যবহারের পরিধি বিস্তৃত হয়।

প্রয়োগ ক্ষেত্র 
অনেক সংবাদপত্র ও সাময়িকীতে সম্পাদকীয় পর্যায়ে ব্যঙ্গচিত্র অঙ্কন করা হয়। ব্যক্তির বৈশিষ্ট্যাবলী বিশেষতঃ রাজনীতিবিদদের ভাবমূর্তিকে বিচিত্রভঙ্গীমায় ব্যঙ্গাত্মক ও অতিরঞ্জিত করে তুলে ধরা হয়। ব্যঙ্গচিত্রের সাথে শব্দ বা বাক্য থাকতে পারে। কখনোবা শুধুই চিত্র হিসেবে প্রকাশিত হয়।

বহিঃসংযোগ 
টুনস ম্যাগের কার্টুন

তথ্যসূত্র 

কার্টুন
চিত্রশিল্প
চলচ্চিত্র ও ভিডিও পরিভাষা
দৃশ্যকলার বর্গ
চলচ্চিত্রের ধরন
মাপিমি সাইলেন্ট জোন

মাপিমি সাইলেন্ট জোন বা নীরব ভূমি () হলো মেক্সিকোতে অবস্থিত একটি জনপ্রিয় মরুভূমি অঞ্চল। এটি মেক্সিকোর বোলসন দে মাপিমির কাছাকাছি মাপিমি বাইয়োসপেরি রিজার্ভে অবস্থিত। এই স্থানটি নিয়ে বিদেশী অনেক কল্পকাহিনী প্রচলিত রয়েছে। কল্পকাহিনীমতে, এ অঞ্চলে বেতার তরঙ্গ কাজ করে না এবং কোন চলন্ত গাড়ির ইঞ্জিন হঠাৎ করেই বন্ধ হয়ে যায়।

ইতিহাস 
১৯৭০ সালের জুলাইয়ে গ্রীন নদীর কাছে ইউএস মিলিটারি বেস থেকে অ্যাথেনা নামক একটি মিসাইল পরীক্ষার জন্য হুয়াইট সেন্ডস মিসাইল রেঞ্জের উদ্দেশ্যে নিক্ষেপ করা হয় কিন্তু মিসাইলটি নিয়ন্ত্রণ হারায় এবং মাপিমি মরুভূমি এলাকায় ভূপতিত হয়। রকেটটি কোবলেট আইসোটোপ বহনের জন্য দুটি ছোট কনন্টেইনার বহন করছিল। ইতোমধ্যে, বিশেজ্ঞদের একটি দল রকেটটির পতিত হওয়ার স্থানটি পরিদর্শনে আসে এবং অনুসন্ধান চলে তিন সপ্তাহ পর্যন্ত। অবশেষে রকেটটি পাওয়া যায় এবং ধ্বংসাবশেষ বহনের জন্য ছোট একটি রাস্তা তৈরি করা হয়। মার্কিন সেনাদের উদ্ধার তৎপরতার সময়ই মূলত বেতার তরঙ্গ ও অন্যান্য কাহিনীগুলো জনপ্রিয়তা অর্জন করে।

গবেষকদের মতে কোন অজানা শক্তি মিসাইলটি ধ্বংস করেছে অথবা ইউএস মিলিটারির আন্ডারগ্রাউন্ড থেকে নিয়ন্ত্রণ করে মিসাইলটি এখানে পতিত করা হয়েছে।

তথ্যসূত্র 

অস্বাভাবিক স্থান
মেক্সিকো
শহুরে কিংবদন্তি
কালোঘাড় সারস

কালোঘাড় সারস (বৈজ্ঞানিক নাম: Grus nigricollis) Gruidae (গ্রুইডি) গোত্র বা পরিবারের অন্তর্গত Grus (গ্রুস) গণের অন্তর্ভুক্ত এক প্রজাতির দুর্লভ পাখি। পাখিটি শুধুমাত্র চীন, ভুটান, ভিয়েতনাম ও ভারতে দেখা যায়। কালোঘাড় সারস বৈজ্ঞানিক নামের অর্থও কালোঘাড় সারস (লাতিন: grus = সারস, niger = কালো, -colis = ঘাড়ের)। সারা পৃথিবীতে খুব কম জায়গা জুড়ে এরা বিস্তৃত, প্রায় ৬৪ হাজার ১০০ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা আশঙ্কাজনক হারে কমে যাচ্ছে। সেকারণে আই. ইউ. সি. এন. এই প্রজাতিটিকে সংকটাপন্ন বলে ঘোষণা করেছে।

কালোঘাড় সারস ভারত ও ভুটানে পরিযায়ী হিসেবে আসে। বৌদ্ধ ধর্মীয় সংস্কৃতিতে পাখিটি একটি গুরুত্বপূর্ণ স্থান দখল করে আছে। ভুটানে এ পাখিটির নামে প্রতিবছর একটি উৎসবের আয়োজন করা হয়। জম্মু ও কাশ্মীর প্রদেশে পাখিটি প্রাদেশিক পাখি হিসেবে পরিচিত।

বিবরণ 

কালোঘাড় সারসের দৈর্ঘ্য ১৩৯ সেমি, ডানার বিস্তার ২৩৫ সেমি ও ওজন ৫.৫ কিলোগ্রাম। এর দেহ সাদাটে-ধূসর। মাথা, গলা ও ঘাড় কালো। মাথার চাঁদি মন্দা লাল ও প্রায় পালকহীন। পা, পায়ের পাতা ও নখর কালো। চোখের পেছনে কালো একটি পট্টি থাকে। এর প্রাথমিক ও মাধ্যমিক পালকগুলো কালো। লেজ কালো এবং এ লেজ দেখে দূর থেকে প্রায় একই রকম দেখতে পাতি সারস থেকে এদের আলাদা করা যায়। পাতি সারসের লেজ ধূসর। স্ত্রী ও পুরুষ সারস দেখতে একই রকম।

তথ্যসূত্র

বহিঃসংযোগ 

 BirdLife Species Factsheet 
 Black-necked Crane (Grus nigricollis) from Cranes of the World (1983) by Paul Johnsgard

গ্রুস
পরিযায়ী পাখি
এশিয়ার পাখি
ভারতের পাখি
নেপালের পাখি
ভুটানের পাখি
ভিয়েতনামের পাখি
চীনের পাখি
তিব্বতের পাখি
কোচবিহার পঞ্চানন বর্মা বিশ্ববিদ্যালয়

কোচবিহার পঞ্চানন বর্মা বিশ্ববিদ্যালয় (সিবিপিবিইউ) হল পশ্চিমবঙ্গের কোচবিহার শহরের একটি সরকারি বিশ্ববিদ্যালয়। ১৯ শতকের রাজবংশী নেতা ও সমাজ সংস্কারবাদী পঞ্চানন বর্মার নামে বিশ্ববিদ্যালয়ের নামকরণ করা হয়। কোচবিহার ও জলপাইগুড়ি জেলার মোট ২৫টি কলেজ এই বিশ্ববিদ্যালয়ের অধীনস্থ। বর্তমানে ডঃ দেবকুমার মুখোপাধ্যায় হলেন কোচবিহার পঞ্চানন বিশ্ববিদ্যালয়ের উপাচার্য।

শিক্ষা 

 বাংলা
 ইংরেজি
 সংস্কৃত
 হিন্দি
 পদার্থবিদ্যা
 রসায়ন
 অংক
 উদ্ভিদবিদ্যা
 প্রাণিবিদ্যা
 ভূগোল
 ইতিহাস
 রাষ্ট্রবিজ্ঞান
 গ্রন্থাগার এবং তথ্য বিজ্ঞান
 গণ যোগাযোগ
 শিক্ষা
 দর্শন
 বাণিজ্য
 অর্থনীতি
 আইন
 ফার্মেসি

স্বীকৃতি 
ইউনিভার্সিটি গ্রান্টস কমিশন (ইউজিসি) ইউজিসি অ্যাক্টের ধারা ১২বি অনুসারে বিশ্ববিদ্যালয়টিকে স্বীকৃতি দিয়েছে।

তথ্যসূত্র

বহিঃসংযোগ 

 Official website

পশ্চিমবঙ্গের বিশ্ববিদ্যালয়
কোচবিহার জেলার বিশ্ববিদ্যালয় ও কলেজ
২০১২-এ পশ্চিমবঙ্গে প্রতিষ্ঠিত
২০১২-এ প্রতিষ্ঠিত শিক্ষাপ্রতিষ্ঠান
বেদান্ত সোসাইটি

বেদান্ত সোসাইটি এবং বেদান্ত কেন্দ্র হল বেদান্ত দর্শন গবেষণা, অনুশীলন ও প্রচারের উদ্দেশ্যে গঠিত গোষ্ঠীগুলির নাম।

১৮৯৪ সালের নভেম্বর মাসে স্বামী বিবেকানন্দ মার্কিন যুক্তরাষ্ট্রের নিউ ইয়র্ক শহরে প্রথম বেদান্ত সোসাইটি স্থাপন করেন। বিবেকানন্দ ১৮৯৭ সালে স্বামী অভেদানন্দকে ভারত থেকে আনিয়ে এই সংগঠনের দায়িত্ব দেন। এখনও পর্যন্ত যেসব বেদান্ত সোসাইটিগুলি কাজ করছে, তার অনেক গুলিই প্রত্যক্ষ বা পরোক্ষভাবে রামকৃষ্ণ মিশন অনুমোদিত।

১৮৯৩ সালের সেপ্টেম্বরে শিকাগোতে স্বামী বিবেকানন্দ তাঁর বিখ্যাত শিকাগো বক্তৃতা দেন। এই সাফল্যের পর তিনি পূর্ব ও মধ্য যুক্তরাষ্ট্রের নানা শহরে বক্তৃতা দিয়েছিলেন। এর মধ্যে শিকাগো, ডেট্রোয়েট, বস্টন ও নিউ ইয়র্ক শহরের নাম উল্লেখযোগ্য। ১৮৯৫ সালের জুন মাসে বারো জন শিষ্যের সামনে বেশ কিছু বক্তৃতা দেন থাউজেন্ড আইল্যান্ড পার্কে।

রামকৃষ্ণ মিশনের যে সব শাখা বিদেশে অবস্থিত, সেগুলি সাধারণত বেদান্ত সোসাইটি নামেই পরিচিত। এগুলি রামকৃষ্ণ মিশনই পরিচালনা করে। বেদান্ত সোসাইটিগুলির প্রাথমিক কাজ হল ধর্মানুশীলন ও ধর্মপ্রচার। যদিও কয়েকটি শাখায় সমাজসেবামূলক কাজকর্মও হয়। অনেক বেদান্ত সোসাইটিতেই আবাসিক সন্ন্যাসী আর কোথাও কোথাও আবাসিক সন্ন্যাসিনীরা থাকেন।

তথ্যসূত্র 

হিন্দু সংগঠন
রামকৃষ্ণ মিশন
বেগুনি কোকিল

বেগুনি কোকিল (বৈজ্ঞানিক নাম: Chrysococcyx xanthorhynchus) হলুদঠোঁট সোনাপাপিয়া বা বেগুনি পাপিয়া নামেও পরিচিত এক ধরনের কোকিল প্রজাতির পাখি। এরা বেশ দ্রুত উড়তে পারে। এদেরকে সাধারণত বাংলাদেশ, ভারত, ভুটান, চীনে ইত্যাদি দেশে দেখা যায়।

বিস্তৃতি 
বেগুনি কোকিল প্রধানত চিরসবুজ বনের বাসিন্দা। এরা সাধারণত একাকী, জোড়ায় বা চার-ছয়টির দলে বিচরণ করে।

আকার 
বেগুনি কোকিল লম্বায় ১৭ সেন্টিমিটারের মত। স্ত্রী ও পুরুষ পাখির রঙে ভিন্নতা রয়েছে। পুরুষের মাথা-ঘাড়-গলা-থুতনি-পিঠ ও বুকের ওপরের পালকগুলো চকচকে বেগুনি। বুক-পেটের নিচটা সাদা, তার ওপর বেগুনি-বাদামি ডোরা। লেজ কালচে, আগা সাদা। লেজের বাইরের পালকের প্রান্তে সাদা ডোরা। স্ত্রীর দেহের ওপরের পালকগুলো ব্রোঞ্জ রঙা। দেহের নিচের অংশ সাদা ও তাতে ফিতার মতো সাজানো সবুজাভ-ব্রোঞ্জ ডোরা। লেজ সবুজাভ, আগা সাদা। চোখের চারদিকে টকটকে লাল রিং দেখা যায়। পুরুষের ঠোঁট উজ্জ্বল কমলা, স্ত্রীরটি অনুজ্জ্বল হলুদ। পা, পায়ের পাতা ও নখ কালচে। অপ্রাপ্তবয়স্ক পাখি দেখতে অনেকটা মা কোকিলের মতো।

খাদ্য 
বেগুনি কোকিল সাধারণত শুঁয়াপোকা, ছারপোকা ও নরম পোকামাকড় খেতে পছন্দ করে।

স্বভাব 
বেগুনি কোকিল আবাসিক পাখি হলেও অত্যন্ত লাজুক। পাতার আড়ালে লুকিয়ে থাকে বলে সারা বছর দেখা যায় না। প্রজননের সময় পুরুষ পাখি দিনের বেলা ও পূর্ণিমা রাতে জোড়ে ও দ্রুততার সাথে চি-উইক-চি-উইক স্বরে ডাকে বলে দেখা যায়।

প্রজনন 
মে-জুন মাস বেগুনি কোকিলের প্রজননকাল। অন্যান্য কোকিলের ন্যায় এরাও বাসা বানায় না। স্ত্রী কোকিল চুপিসারে মৌটুসি বা মাকড়সারভূকের বাসার মুখে ডিম পেড়ে আসে। আকারে কিছুটা বড় হলেও ধাত্রী পাখির ডিমের রঙের সঙ্গে মিল রেখে ডিম পাড়ে। সাদা রঙের ডিমগুলোয় উজ্জ্বল বা লালচে বাদামি ছিট থাকে।

তথ্যসূত্র 

 Violet Cuckoo image from Andamans on INW 

ক্রাইসোকক্কিজ
বাংলাদেশের পাখি
ভারতের পাখি
ভুটানের পাখি
১৮২১-এ বর্ণিত পাখি
দক্ষিণ-পূর্ব এশিয়ার পাখি
উত্তর-পূর্ব ভারতের পাখি
ক্রাইসোকক্কিজ

ক্রাইসোকক্কিজ (Chrysococcyx) কুকুলিডি পরিবারের অন্তর্গত একদল পাখির একটি গণ। এ গণের প্রজাতিগুলো হল:

 এশীয় শ্যামাপাপিয়া (Chrysococcyx maculatus)
 বেগুনি পাপিয়া (Chrysococcyx xanthorhynchus)
 হর্সফিল্ডের তামাপাপিয়া (Chrysococcyx basalis)
 পাকড়া তামাপাপিয়া (Chrysococcyx crassirostris)
 আফ্রিকান শ্যামাপাপিয়া (Chrysococcyx cupreus)
 হলদেগলা পাপিয়া (Chrysococcyx flavigularis)
 ক্লসের পাপিয়া (Chrysococcyx klaas)
 চকমকে তামাপাপিয়া (Chrysococcyx lucidus)
 ধলাকান তামাপাপিয়া (Chrysococcyx meyeri)
 ছোট তামাপাপিয়া (Chrysococcyx minutillus)
 কালোকান পাপিয়া (Chrysococcyx osculans)
 লালগলা তামাপাপিয়া (Chrysococcyx ruficollis)
 গুল্ডের তামাপাপিয়া (Chrysococcyx russatus)
 Dideric Cuckoo (Chrysococcyx caprius)

 
 

কুকুলিডি
ক্রাইসোকক্কিজ
পাখির গণ
সামার উইথ মনিকা

সামার উইথ মনিকা (সুয়েডীয়: Sommaren med Monika, ইংরেজি: Summer with Monika) ইংমার বারিমান পরিচালিত একটি সুয়েডীয় চলচ্চিত্র যা ১৯৫৩ সালে মুক্তি পায়।

কাহিনীসংক্ষেপ 
মনিকা একটি সব্জির দোকানে কাজ করে, হারি থাকে তার পাশের বাড়িতে। মনিকা হারিকে রাজি করায়, তাকে সিনেমা দেখতে নিয়ে যেতে। এরপর অল্প সময়ের মধ্যেই তাদের সম্পর্ক পাকাপোক্ত হয়ে যায়। নিম্নবিত্ত পরিবারের মনিকা বাড়ির যন্ত্রণায় অতিষ্ঠ হয়ে সব ছেড়ে চলে আসে হারি'র কাছে। নিজের বাড়িতে রাখতে পারবে না বলে হারি মনিকাকে নিয়ে তার বাবার নৌকোয় রাত কাটায়। পরদিন হারি'র চাকরি চলে যায়। দু'জনে মনের আনন্দে স্টকহোম পেছনে ফেলে নৌকাটি নিয়ে পালিয়ে যায়, গন্তব্য স্টকহোমের আশপাশের দ্বীপপুঞ্জ।

প্রথমে সবকিছু খুব আশাব্যঞ্জক: গ্রীষ্মের রৌদ্রজ্জ্বল দিনে আপাদমস্তক নগ্ন হয়ে রৌদ্রস্নান, সমুদ্রস্নান, মদ্যপান, নাচগান। কিন্তু শীঘ্রই আকাশে মেঘের আনাগোনা শুরু হয়, সেই সাথে তাদের জীবনও পাল্টায়; একসময় মনিকা গর্ভবতী হয়ে পড়ে। খাবার সব শেষ হয়ে গেলে দ্বীপের এক বাড়িতে চুরি করতে গিয়ে ধরা খেয়েও তারপর কোনোমতে বেঁচে যায় মনিকা। অবশেষে তারা স্টকহোমে প্রত্যাবর্তন করে। উপায়ান্তর না দেখে হারি'র ফুপি তাদেরকে বিয়ে করিয়ে দেয়।

তাদের একটি মেয়ে হয়, মনিকা মেয়েটির একবিন্দু দেখাশোনা করে না, সব দায়িত্ব এসে পড়ে হারি'র ঘাড়ে। হারি দূরের এক জায়গায় কাজ করে, সারা সপ্তাহ কাজ করে কেবল সপ্তাহান্তে বাড়ি ফিরে। একবার একদিন আগে বাড়ি ফিরে এসে দেখে তার বিছানায় মনিকার আলিঙ্গনে অন্য পুরুষ। বিচ্ছেদ হয়ে যায় তাদের। মনিকা একটি উচ্ছৃঙ্খল ও অনিশ্চিত জীবনের পথে পা বাড়ায় আর হারি মনিকার মেয়ে আর তার সূত্র ধরে মনিকার সাথে একটি গ্রীষ্মের স্মৃতি বুকে নিয়ে রয়ে যায় গতানুগতিক জগতে।

চরিত্রসমূহ 
 হারিয়েত আন্দারসন – মনিকা
 Lars Ekborg – হারি
 Dagmar Ebbesen – হারি'র ফুপু
 Åke Fridell – মনিকা'র বাবা
 Naemi Briese – মনিকা'র মা
 Åke Grönberg – হারি'র বন্ধু
 Sigge Fürst – পোর্সেলিন গুদামের শ্রমিক
 John Harryson – লেলে

তথ্যসূত্র

বহিঃসংযোগ 

 
 
 
 
 Summer with Monika: Summer Dreaming an essay by Laura Hubner at the Criterion Collection

১৯৫৩-এর চলচ্চিত্র
সুয়েডীয় চলচ্চিত্র
ইংমার বারিমান পরিচালিত চলচ্চিত্র
সুয়েডীয় ভাষার চলচ্চিত্র
যৌন বিপ্লব
সুয়েডীয় সাদাকালো চলচ্চিত্র
১৯৫৫-এর নাট্য চলচ্চিত্র
১৯৫৫-এর চলচ্চিত্র
হারিয়েত আন্দারসন

হারিয়েত আন্দারসন (, জন্ম: ১৪ ফেব্রুয়ারি, ১৯৩২) হলেন একজন সুয়েডীয় অভিনেত্রী। তিনি সুইডেনের বাইরে মূলত ইংমার বারিমানের অনেকগুলো চলচ্চিত্রে অভিনয়ের জন্য পরিচিত।

হারিয়েতের অভিনয়ে হাতেখড়ি হয়েছিল গানের অনুষ্ঠান ও কিছু সিনেমায় শিশু-কিশোর চরিত্রে অভিনয়ের মাধ্যমে। ১৯৫৩ সালে ইংমার বারিমান তাকে সামার উইথ মনিকা সিনেমার মুখ্য চরিত্রে অভিনয় করান এবং এটিই তাকে সবার কাছে সুপরিচিত করে তোলে। পরবর্তীতে সিনেমার শ্যুটিং এবং সিনেমা জগতের বাইরেও হারিয়েত ও বারিমানের সম্পর্ক বজায় থাকে এবং একেক সময় একেক মাত্রা পায়। ১৯৫২ থেকে ১৯৫৫ সালের মধ্যে বারিমানের আরও চারটি সিনেমায় তিনি অভিনয় করেন।

এগুলোর কারণে তিনি আন্তর্জাতিক পরিমণ্ডলে "বারিমান তারকা" হিসেবে পরিচিতি পেয়ে যান। বারিমানের সিনেমায় তার অভিনীত সবগুলো চরিত্রের একটি সাধারণ বৈশিষ্ট্য হচ্ছে "ইন্দ্রিয়সুখাসক্তি"। বারিমানের হাতে আবিষ্কৃত হওয়ার পর হারিয়েত মঞ্চ, টেলিভিশন, সিনেমা সবখানেই অভিনয় করেছেন। Mai Zetterling ও Jörn Donner মতো চলচ্চিত্রকারদের সাথেও কাজ করেন এবং Donner কেই পরবর্তীকালে বিয়ে করেন। এরপর বারিমানের সাথে কাজ করার জন্য আবার কয়েকবার ফিরে এসেছেন, যেমন ১৯৬১ সালে থ্রু আ গ্লাস ডার্কলি, ১৯৭২ সালে ক্রাইস অ্যান্ড হুইস্পার্‌স এবং ১৯৮২ সালে ফানি অ্যান্ড আলেকজান্ডার-এ তিনি অভিনয় করেছেন।

তথ্যসূত্র

বহিঃসংযোগ 
 

২০শ শতাব্দীর সুয়েডীয় অভিনেত্রী
১৯৩২-এ জন্ম
জীবিত ব্যক্তি
২১শ শতাব্দীর সুয়েডীয় অভিনেত্রী
সুয়েডীয় চলচ্চিত্র অভিনেত্রী
স্টকহোমের অভিনেত্রী
শ্রেষ্ঠ অভিনেত্রী বিভাগে ভোল্পি কাপ বিজয়ী
স্মাইল্‌স অফ আ সামার নাইট

স্মাইল্‌স অফ আ সামার নাইট (, ) ইংমার বারিমান পরিচালিত একটি সুইডিশ চলচ্চিত্র যা ১৯৫৫ সালে মুক্তি পায়। ১৯৫৬ সালের কান চলচ্চিত্র উৎসবে দেখানো হয়েছিল বলে এটিই প্রথম সিনেমা যা বারিমানকে আন্তর্জাতিক সাফল্য এনে দেয়। ২০০৫ সালে টাইম ম্যাগাজিন প্রণীত সর্বকালের সেরা ১০০ চলচ্চিত্রের তালিকায় এটি স্থান পায়।

কাহিনীসংক্ষেপ 
ফ্রেদ্‌রিক একজন কামুক আইনজীবী, কানীন স্ত্রী আনে'র সাথে সে এক ধরনের প্লেটোনীয় বন্ধনে আবদ্ধ। তার আগের ঘরের ছেলে হেন্‌রিক বাড়ির পরিচারিকা পেত্রা'র পিছু নিয়েছে। ফ্রেদ্‌রিকের পুরনো রক্ষিতা দেসিরে সম্প্রতি শহরে এসেছে, সে তার সাথে দেখা করতে যায়। কিন্তু এখন রক্ষিতাটির নতুন প্রেমিক জুটেছে, রাগী কাউন্ট মাল্‌কোম, যার স্ত্রী শার্লত-ও কোনো অংশে কম ক্রোধী নয়।

সবাইকে দেসিরে'র মা'র প্রাসাদোপম বাড়িতে সাপ্তাহান্তিক পার্টিতে নিমন্ত্রণ করা হয়। এখানে সেখানে ফষ্টিনষ্টি করার পর পেত্রা বর ফ্রিদ-এর সাথে খড়ের গাদায় মিলিত হয়। শার্লত দেসিরে'র কাছ থেকে ফিরিয়ে আনার জন্য ফ্রেদ্‌রিক-কে প্রলুব্ধ করার চেষ্টা করে। ওদিকে আনে তার সৎ ছেলে হেন্‌রিকের প্রতি আকৃষ্ট হয়ে পড়ে।

ঈর্ষাকাতর কাউন্ট ফ্রেদ্‌রিক ও শার্লতের মাখামাখি সম্পর্কে জানতে পেরে ফ্রেদ্‌রিক-কে রুশ রুলেত খেলায় আমন্ত্রণ জানায়, খেলায় ফ্রেদ্‌রিক হেরে যায়। ভাগ্য ভালো যে, বন্দুকটিতে গুলি ভরা ছিল না। আনে সৎ ছেলে হেন্‌রিক-এর সাথে পালিয়ে যায়। ফ্রেদ্‌রিক বুঝতে পারে যে, সে ও দেসিরে সেই গোড়া থেকেই একে অপরকে ভালোবেসে এসেছে।

চরিত্রসমূহ 
 Ulla Jacobsson – আনে
 Eva Dahlbeck – দেসিরে
 Harriet Andersson – পেত্রা
 Margit Carlqvist – কাউন্টেস শার্লত
 Gunnar Björnstrand – ফ্রেদ্‌রিক
 Jarl Kulle – কাউন্ট কার্ল মালকম
 Åke Fridell – ফ্রিদ
 Björn Bjelfvenstam – হেন্‌রিক
 Naima Wifstrand – Mrs. Armfeldt
 Jullan Kindahl – Beata
 Gull Natorp – Malla
 Birgitta Valberg – অভিনেত্রী
 Bibi Andersson – অভিনেত্রী

তথ্যসূত্র

বহিঃসংযোগ 
 

১৯৫৫-এর চলচ্চিত্র
সুয়েডীয় চলচ্চিত্র
ইংমার বারিমান পরিচালিত চলচ্চিত্র
সুয়েডীয় ভাষার চলচ্চিত্র
১৮৯০-এর দশকের পটভূমিতে চলচ্চিত্র
দেশের বাড়ির পটভূমিতে চলচ্চিত্র
সুয়েডীয় সাদাকালো চলচ্চিত্র
চলচ্চিত্রে ব্যভিচার